**ΠΑΙΧΝΙΔΙ ΜΝΗΜΗΣ**

**Αλυκή Λάρνακας**



**Σκοπός παιχνιδιού:**

*Να είστε ο παίχτης ή η ομάδα που θα βρει τα περισσότερα ζευγάρια καρτών.*

**ΠΕΡΙΕΧΟΜΕΝΑ:**

*Το παιχνίδι περιέχει 14 / 16 κάρτες που απεικονίζουν τα πουλιά και 14 κάρτες με φυτά , τα οποία μπορούμε να συναντήσουμε στην περιοχή της Αλυκής. (Οι κάρτες θα πρέπει να τυπωθούν διπλά και να κοπούν)*

**Αριθμός παιχτών/ομάδων**

2 - 4

**προετοιμασία**

1. *Ανακατέψτε καλά όλες τις κάρτες μαζί. Για να είναι πιο εύκολο το παιχνίδι θα μπορούσατε να χρησιμοποιήσετε μόνο την μία ομάδα καρτών.*
2. *Γυρίστε τις κάρτες ανάποδα και τοποθετήστε τις αραιά σε σειρές, ώστε να σχηματίζουν ένα ορθογώνιο.*
3. *Αποφασίστε ποιος θα παίξει πρώτος και καθορίστε τη σειρά.*

**Οροι/οδηγίες:**

1. *Ο πρώτος παίχτης/ομάδα διαλέγει μια κάρτα και τη γυρίζει προς τα πάνω. Μετά διαλέγει μια άλλη κάρτα και τη γυρίζει και αυτή. Στην περίπτωση που τα σκίτσα των καρτών είναι ίδια ο παίχτης/ομάδα παίρνει τις κάρτες και συνεχίζει με τον ίδιο τρόπο.*
2. *Στην περίπτωση που τα σκίτσα των καρτών δεν είναι ίδια, ο παίχτης/ομάδα γυρίζει ξανά τις κάρτες προς τα κάτω και συνεχίζει ο επόμενος παίχτης/ομάδα.*
3. *Στόχος κάθε παίχτη/ομάδας είναι να θυμάται τη θέση κάθε σκίτσου ώστε να μπορέσει, όταν έρθει η σειρά του/της, να γυρίσει δύο κάρτες με το ίδιο σκίτσο.*
4. *Το παιχνίδι τελειώνει όταν δεν υπάρχουν άλλες κάρτες στο τραπέζι και κερδίζει ο παίχτης/ομάδα που έχει μαζέψει τα περισσότερα ζευγάρια.*
5. *Οι παίχτες/ομάδες μπορούν να σημειώσουν τους πόντους (1 ζευγάρι = 1 πόντος) και να συνεχίσουν σε νέο παιχνίδι.*